
Como simbolo di gradicimento pa engrandece nos dushi Carnaval 


PROME MINISTER TA ENTREGA UN PIN NA 
CADA MONARCA DI NOS CARNAVAL 


Aruba ta den pleno celebracion di Carnaval 
69. Carnaval ta parti di nos cultura. Cultura ta 
e vinculo cu ta uni un pueblo. Cultura ta trece 
felicidad y ta caba cu disunion. Den e afia di 
Union y Positivismo, despues di a pasa den un 
pandemia cu pa dos afia a paralisa nos dushi 
Carnaval, a yega e momento pa un biaha mas 
celebra y disfruta di nos Carnaval pa asina 
hunto y cu hopi positivismo engrandece nos 
cultura, nos Carnaval. 


Diadomingo ultimo, a tuma lug ana 
Bestuurskantoor e traspaso di mando na nos 
realezanan di Carnaval 2023. Un evento masha 
bunita prepara pa Gobierno di Aruba na unda 
cu colornan y creatividad di nos hendenan 
carnavelesco a resalta mahestuosamente. 
Tur Prins y Pancho, tur Reina, chikito, hoben 
y adulto, a presenta na Bestuurskantoor pa e 
ceremonia aki. Y e union di nos monarcanan di 
Carnaval a resalta den tur positivismo y alegria. 


Prome Minister Evelyn Wever-Croes, durante 
parti di e actividad, a entrega cada monarca 
di nos Carnaval un pin di bandera di Aruba 
como un simbolo di gradicimento na tur pa 
engrandece nos Carnaval y haci e vinculo di 
union mas fuerte pa nos pueblo. 


“Danki na nos monarcanan di Carnaval. Danki 
pa boso aporte na e manifestacion cultural di 
mas grandi di nos pais. Mi ta desea y spera cu 
e pin aki, keda como un recuerdo di Carnaval 
69 pa cada un di boso cu ta explota boso 
creatividad pa brinda nos pueblo un bunita 
Carnaval”, Prome Minister a expresa. 

MINISTER MADURO A REUNI CU E HUNTA DI 


COMISARIO DI BANCO CENTRAL PA REPASA 
AÑA 2022 Y PA PASA DEN LOCUAL POR SPERA 
PA AÑA 2023 RIBA E TERENO FINANCIERO 


E siman aki Minister Maduro di Finansa a tene su prome 
reunion pa aña 2023 cu e Hunta di Comisario di Banco Central, 
cu ta consisti di e Comisario pa Gobierno sr. Arie Swaen, y 
Comisarionan sra. Yvonne Escalona, sr. Tico Croes y sr. Ling 
Wong kende recientemente a keda apunta den e Hunta di 
Comisario di Banco Central. 


Durante e reunion e mandatario a repasa e retonan financiero 
di aña 2022 y a brinda un bista riba kico por spera pa aña 2023 
riba e tereno financiero na nos Pais. Banco Central ta hunga 


un rol importante pa e integridad y stabilidad financiero di 
nos Pais. E Hunta di Comisario ta tene bista riba e trabounan 
di Banco Central y ta reuni cada pasa tempo cu Minister di 
Finansa pa keda na altura di e maneho financiero di Gobierno. 


Nos ACTITUD POSITIVO 

TA NOS FORSA PA SOLUCIONA 
CADA RETO Y CREA 
OPORTUNIDADNAN NOBO. 

expresion aki Betico a motiva nos pueblo pa sigui 
cu e lucha pa conserva y preserva e libertad di e 
pueblo aki, y pa nos sigui traha na bienestar di nos 
pais Aruba. 


| Otro expresion historico presenta ta, “Mi no ta un 
tata di un famia cu ta consisti di homber y muher 
y yiunan”. Betico aki ta expresa cu e ta un tata 
particular, un tata di un famia grandi, un tata di nos 
| pueblo di Aruba. Di e manera aki Betico a mustra e 
amor y stimacion pa nos Pais, na unda ela sacrifica 
su hogar contal cu e logra su meta, esta, e Libertad 
di su pueblo. 


“E pueblo aki bo no ta cumpr'e ni bend'e cu placa,” 
ta otro expresion uza pa Betico unda e ta expresa 
su sentimento di orguyo di ta yiu di e pueblo aki. 
Ela corda nos cu e pueblo aki bo no ta cumpre, ni 
| bende pa placa. 


E video cu e expresionnan di Betico a duna un 
toke masha special na e Manifestacion Cultural, 
brindando honor na nos Libertador y inspirando e 
amor patrio den e mente y curason di nos pueblo 
cu por sinti su mes masha orguyoso di ta yiu di e 


Durante e Manifestacion Cultural riba Plaza G.F. Betico 
Croes dia 24 di januari ultimo, un dia prome cu Dia di Betico, 
a ser presenta un video cu ta contene un compilacion di 
varios discurso y expresionnan historico di Betico Croes. Pa 
e publico presente y esnan cu a sigui e 
manifestacion na television of plataforma 
social, esaki tabata un momento hopi 
emocional cu a toca e curason di hopi. E 
voz firme di Betico conmovedor a resona, 
y un y tur por a re-biba e lucha hiba pa 
nos Libertador. Betico tabata conoci pa 
usa hopi expresion den su discursonan 
durante reunionnan importante cu tabata 
capta hopi atencion. 


tera aki. 


Minister Maduro ta gradici Comision Celebracion Dianan 
Nacional y sr. Norman Thijsen pa a produci e bunita video aki. 


Riba e anochi aki algun di e expresionnan 
historico cu a keda rezona tabata, “Si 
mi cay na caminda, hamas boso laga 
e causa un banda pero gara e bandera 
Arubano y sigui cu e lucha pa conserva y 
preserva e Libertad di e pueblo aki”. Cu e 

MINISTERIO DI SALUD PUBLICO TA 


CORDA PUEBLO PA LIMITA UZO DI BEBIDA 
ALCOHOLICO DURANTE CARNAVAL 69 


Manera varios biaha caba, Ministerio di Salud Publico a bin ta 
urgi pueblo di Aruba pa conscientiza nan mes ariba e uzo di 
bebidanan alcoholico. Departamento di Salud Publico tin algun 
tips pa pueblo di Aruba pa asina bo por limita y controla bo uzo 
di bebida Alcohol. 


Bebe un glas di awa pa cada bebida alcoholico cu bo dal! Si bo ta 
bebe alcohol percura pa bo come snacks regularmente of come 
por lo menos cada ora. No bebe dimas. Dal maximo un glas 
di bebida alcoholico pa ora. Si bo no a tuma e precaucionnan 
necesario y ta sinti cu bo no por maneha, pidi un persona cu no 


ta bou di influencia pa maneha pabo of hibabo cas. 


Alcohol tin influencia riba bo coordinacion, bo conocemento, 
bo balans y bo abilidad pa pensa racional y cu claridad. 
Alcohol ta hacibo mas impulsivo y ta pone cu bo kier surpasa 
limitenan. Corda cu alcohol tambe ta un risico factor pa cu 
malesa chronico. Sea consciente y haci uzo di e tipnan aki. 
Preveni pa no mester lamenta despues. 


GOZA DI UN CARNAVAL 69 SANAMENTE. 


ya 


“PAGE? BO MES% 


Bebe un glas di awa pa cada 
bebida alcoholico cu bo dal! 


Tuma snacks regular, come 
algo por lo menos cada ora! 

. Corda cu un bitter di mas, 
por stroba bo di yega cas! 


= 


A 


No bebe golos. Dal maximo 
un bebida alcoholico pa ora! 

Minister Dangui Oduber: 


MINISTER ODUBER Y MINISTER TJON A HAYA 
PRESENTACION DI E PROYECTO “DIGITALISEREN 
HORECAVERGUNNING PROCESS” 


Diahuebs mainta minister di Turismo 8 Salud Publico, 
sr. Dangui Oduber conhuntamente cu minister di | 
Husticia y Asuntononan Social sr. Rocco Tjon a haya un 
presentacion den cuadro cu e proyecto di digitalisacion 
di horecavergunning. E proyecto aki a cuminsa October | 
aña pasa conforme maneho pa elimina red tapes, trese 
tranparencia y ahelisa e proceso unda ta duna permiso 
na hotel y F&B. 


Pa hopi aña caba e proceso pa permiso den sector di 
horeca tabata tin su dificultadnan y tabata un proceso 
largo pa cana. Esaki hopi biaha ta haci e caminda pa 
negoshi mas fastioso. Debi na esaki, aña pasa a cuminsa 
cu e proyecto caminda lo a digitalisa y optimalisa henter 
e proceso di permiso di horecavergunning. 


Durante e trayecto aki, tur e institucionan concerni manera 
KPA, brandweer, DWH y DWJZ lo haña workshops pa 
siña con pa implementa e innovacion aki. E intencion ta 
pa bai live den luna di April 2023, pues na e momento 
cu bay live, tur proceso di haci peticion te dunamento di 
permiso lo bai completamente digital. Conhuntamente cu 
e departamentonan, a revisa e workflow y awor den luna 
di maart lo cuminsa cu workshops pa asina bai live April. 


Minister Oduber ta orguyoso di mira e inovacionan aki y ta 
spera cu e cambio ta uno positivo pa e sector di turismo y | 
salud publico. Sigur esaki ta un stap pa haci e procesonan 
di permiso den e sector di horeca mas eficiente. Sr. Oduber 
ta gradici tur e departamentonan cu ta participando den 
e proyecto aki pa asina por implementa e digitalisacion y 
ofrece un mihor producto pa Aruba. 

Minister Dangui Oduber: 


AWE MAINTA MINISTER DANGUI ODUBER 
A REUNI CU CAFT EN CUANTO E SECTOR DI 
CUIDO NA ARUBA 


Oduber a reuni cu e voorzitter di CaFT, sra. Ongering pa un 
combersacion tocante con por sigui yuda sostene otro pa cu e 
costonan den sector di cuido aki na Aruba. 


E reunion tabata uno fructifero caminda cu Caft a keda 
impresiona especialmente cu e plannan con pa mitiga y 
hasi e fondonan di AZV uno sostenibel pa future. Temanan 
cu Minister Oduber a amplia ariba dje tawata e desaroyo 
positivo pa cu Aruba su economia cual tin un efecto positivo 
ariba e fondonan di AZV. Tambe a papia over di reenforsa e 
eerstelijnszorg, intensifica e cooperacion entre HOH y Imsan 
y e diferente plannan di accion formula den nos roadmap den 
cuadro di Landspakket. 


Minister Dangui Oduber a gradici un y tur presente na e reunion 
cu CaFT y a keda satisfecho cu e tawata un reunion positivo y 
constructivo. 


Diahuebs 9 Februari 2023 


7 
Bahinns 


Geoffrey Wever 


MINISTER 


Minister Geoffrey Wever: 


NSS, UN PROYECTO DI AFL. 5.9 MIYON, DEN 
FULL EHECUCION 


Minister di Asuntonan Economico, Comunicacion y Desaroyo 
Sostenibel, mr. Geoffrey Wever, a habri e prome NSS Seminar 
“Building a modern National Statistical System — Emerging 
data needs for monitoring sustainable development”. Minister 
Geoffrey Wever ta implementando e Nationaal Statistisch 
Systeem, NSS, den cual ta importante pa stakeholders ta bon 
informa di locual NSS lo nifica den practica y e beneficionan di 
e sistema aki. 


E seminario tabata bon atendi door di varios miembro di 
Parlamento di Aruba, sector publico, sector priva y NGO's, 
cual ta demostra e interes y sosten pa e NSS. 

Minister Wever ta contento cu e sosten cu Aruba ta hayando 
di organisacionnan internacional renombra, manera United 
Nations Statistical Division (UNSD) y United Nations Economic 
Commission for Latin America and the Caribbean (UN-ECLAC) 
den implementacion di e NSS. 


Sefior Gabriel Gamez di UNSD ta experto cu experiencia 
amplio den implementacion di NSS na diferente paisnan y ta 
accentua cu e ciudadanonan y usuarionan di datos ta e centro 
di e NSS. 


Minister Geoffrey Wever ta splica cu e NSS ta un mecanismo 


clave cu Aruba mester den modernisacion di e fundeshi di 
nos economia y pa sigura un futuro sostenibel pa Aruba y pa 
generacionnan cu ta bin. E Sustainable Development Goals 
Framework ta enfatisa tambe cu un NSS ta un sistema esencial 
pa traha riba desaroyo sostenibel. E NSS ta parti tambe di 
implemenatcion di SDGs. 


Den e “fast-paced world” cu nosta biba aden, datos y informacion 
ta hunga un rol crucial den tuma decision, planificacion y 
desaroyo di maneho. Aunke esey ta e caso, tin ora hende ta 
usa datos cu no ta completo of no ta confiabel, cual ta haci cu 
no tin un bista completo di e retonan cu ta (bai) enfrenta. E 
NSS lo fiha pa cambia esey door di provee pa usuario datos 
di calidad halto, actual y imparcial pa por tuma decisionnan 
abase di informacion corecto. 


“Cu e implementacion di e NSS, Aruba lo tin datos necesario pa 
por monitorea nos progreso, identifica areanan di mehoracion 
y tuma decision abase di informacion confiabel cual ta den 
beneficion di tur nos cuidadanonan. Mi ta contento cu e acogida 
di e seminario y ta gradici tur cu tabata presente. Mi ta sigur cu 
e fundacion aki estableci, nos por traha hunto na crea un miho 
y mas prospero futuro pa Aruba”, Minister Geoffrey Wever ta 
conclui. 


-ccb 
MINISTER 

Siman pasa, Minister di Husticia y Asuntonan Social Sr. Rocco 
Tjon hunto cu directiva di Family Justice Center (FJC) a 
refleha riba e trayecto tras di lomba, pa loke ta FJC. Manera ta 
conoci, FJC ta trahando riba e tereno di Husticia, Salubridad 
Publico y Social cu e vision pa instancianan hudicial, medico 
y social traha mas cerca di otro. E meta ta pa ofrece ayudo y 
un servicio mucho mas miho y mas completo cu ta posibel na 
victimanan di abuso sexual y violencia relacional fisico severo; 
te unda cu ta posibel y bou di un solo dak. Desde 2021 FJC ta 
trahando pa yega na un edificio adecua, sin mas, a cuminsa 
prepara y ekipa e cadena hudicial, social y medico pa mehora 
e servicionan y ayudo na victimanan. 


Durante e ultimo dos añanan, FJC den un colaboracion estrecho 
cu Ministerio di Hustica y Asuntonan Social y e socionan den e 
cadena hudicial, social y medico a realisa varios logro. 


Manera ta conoci, den transcurso di aña pasa, a organisa e 
training “kindverhoor” pa e personal di JZP y tres psicologo 
cu ta sostene JZP den casonan mas dificil y complica y tambe 
den preparacion di menornan pa e verhoor. Banda di esaki 
a aumenta e cantidad di rechercheurs na JZP pa nan tin 
un team completo a base di nan formatierapport y a obtene 
tur e materialnan electronico pa por instala esakinan den e 
verhoorruimte di JZP. 


Tambe por bisa cu a train e cadena social y hudicial hunto cu 
e European Family Justice Center Alliance con pa reacciona 
mihor posibel den casonan di abuso domestico severo y 
“Zedenzaken” y tambe pa compronde mihor e dinamica den e 
casonan aki. 

Hunto cu Ministerio y Departamento di Salubridad Publico 
(DVG) a logra pa Aruba tin su propio dokter specialisando desde 
maart 2022 pa bira medico forensico pa Aruba. Mientrastanto 
tambe a logra pa contrata un medico forensico for di Hulanda 
desde 1 di december 2022. E desaroyo aki tin bentahanan y ta 
un logro grandi pa cu e cadena hudicial, social y medico. Tambe 
por bisa cu a crea e contactonan y ta canando e caminda pa 
por bin cu e opleiding di recherche psycholoog pa tanto Aruba 
como e otro islanan den reino. A organisa tambe un E- learning 
training di AUGEO foundation pa 150 profesionalnan riba e 
tereno medico, e training nan ta specifico riba e area medico 
y ta trata e temanan entre otro “reconoce señalnan di maltrato 
cerca pashentnan” y “con pa dirigi combersacionnan complica 
ora di precupacionnan pa cu señalnan di abuso/maltrato di 
como menor of adulto”. 


Remarkabel ta cu e e-learning training menciona ta wordo 
coordina conhuntamente cu Codigo di Proteccion. Ta 
haciendo sondeo riba tereno social pa cu e necesidad pa 
training specifico asina cu por ekipa e profesionalnan cu e 
debido conocemento, pa asina keda brinda un miho ayudo na 
victimanan di abuso sexual y abuso fisico severo. Tambe a 
firma un MOU cu European Family Justice Center Alliance y 
Gobierno di Boneiro den cuadro di un colaboracion pa ambos 
Family Justice Center. A haci palabracionan concreto unda cu 
lo intercambia experticio y conocemento cu otro pa por combati 
violencia domestico y violencia relacional conhuntamente. 
Tambe ta di suma importancia pa duna atencion y cuido na 
victimanan di abuso sexual. Hunto cu FCCA ta sondeando 
posibilidadnan pa por ahusta e edificio cu lo mester acapara e 
trabounan di e FJC. 


Por ultimo, Ministerio di Husticia y Asuntonan Social 
conhuntamente cu FJC ta gradici tur partner pa nan confiansa 
y lo keda traha pa sigui concretisa procesonan cardinal entre e 
diferente instancianan den e cadena hudicial, social y medico 
cu asina por yuda hisa e calidad di investigacionan y ayudo, 
pero tambe pa trata di haci e proceso mas accesibel y lihe pa 
e victima. 

AN 
Nos ACTITUD POSITIVO TA NOS 


FORSA PA SOLUCIONA CADA RETO 
Y CREA OPORTUNIDADNAN NOBO. 


Aña 2023 lo trece hopi cambio pa cada un di nos, y nan 
impacto riba cada un di nos lo ta fuerte. Sin embargo ban 
carga e positivismo cu tur e cambionan aki lo trece cosnan 
bon pa nos, lo crea e progreso y bienestar cu nos 
ciudadanonan merece. Aruba ta un pais bendiciona, y cu fe 
den nos Todopoderoso, nos mester carga e positivismo cu 
tin cosnan grandi nos dilanti. Nos actitud positivo, cu ta 
permiti nos mira e solucion pa cada reto y oportunidad 
nobo den cada situacion. 


AÑA DI UNION Y POSITIVISMO! 


